
Priedas Nr. 2
TECHNINIŲ SPECIFIKACIJŲ LENTELĖ

NEŠIOJAMAS IŠORINIS AKUMULIATORIUS
BVPŽ kodas: 31440000-2
	Eil. Nr.
	Paslaugos pavadinimas
	Mato vnt.
	Kiekis
	Techninė specifikacija

	1.
	Nešiojamas išorinis akumuliatorius
	vnt.
	10
	TECHNINIS APRAŠYMAS IR REIKALAVIMAI:

Įrenginys bus naudojamas lauko sąlygomis karinių ir taktinių pratybų metu, užtikrinant autonominį elektros energijos tiekimą ryšio priemonėms, dronų baterijų įkrovimui, kompiuterinei bei kitai jautriai elektroninei įrangai maitinti. Įrenginyje privalo būti naudojama saugi ir chemiškai stabili LiFePO4 (ličio geležies fosfato) akumuliatoriaus technologija, užtikrinanti ne mažiau kaip 3000 įkrovimo-iškrovimo ciklų, kol likutinė talpa pasieks 80% pradinės vertės. Minimali reikalaujama sukauptos energijos talpa – 1000 Wh, o nuolatinė kintamosios srovės (AC) išėjimo galia turi būti ne mažesnė kaip 1800 W, su integruota pikinės apkrovos valdymo technologija, leidžiančia trumpam pasiekti ne mažesnę nei 2200 W galią. Išduodama kintamoji srovė privalo būti grynos sinusoidės (Pure Sine Wave) formos. Maksimalus viso įrenginio svoris negali viršyti 16 kg, o pats korpusas privalo turėti integruotas tvirtas rankenas patogiam nešiojimui rankomis pilnoje kario ekipuotėje. Siekiant užtikrinti greitą operatyvinį parengimą užduotims, pilnas įrenginio įkrovimo laikas iš kintamosios srovės (AC) 230V tinklo arba elektros generatoriaus negali trukti ilgiau nei 90 minučių. Įrenginys taip pat privalo palaikyti alternatyvius įkrovimo būdus lauko sąlygomis: iš transporto priemonės 12V/24V lizdo bei iš saulės modulių (per integruotą MPPT valdiklį). Minimalus privalomas sąsajų ir išvesties jungčių skaičius: ne mažiau kaip 2 x AC 230V lizdai (standartiniai europietiški), ne mažiau kaip 2 x USB-A greitojo įkrovimo lizdai, ne mažiau kaip 2 x USB-C lizdai (kurių bent vienas palaiko ne mažesnę nei 100W galią) ir ne mažiau kaip 1 x automobilinis 12V/10A lizdas. Saugiam naudojimui atšiauriomis aplinkos sąlygomis, kartu su įrenginiu tiekiamoje komplektacijoje privalo būti specializuotas, vandeniui ir purvui atsparus transportavimo/apsauginis krepšys (dėklas) su atverčiamomis arba atsegamomis vėdinimo bei jungčių angomis, leidžiančiomis eksploatuoti stotelę neatidengiant paties korpuso lyjant lietui ar esant dideliam dulkėtumui. Prekei privalo būti suteikiama ne mažesnė kaip 12 mėnesių oficiali garantija.

	2.
	Nešiojamas išorinis akumuliatorius
	vnt.
	2
	TECHNINIS APRAŠYMAS IR REIKALAVIMAI:

Perkamas įrenginys turi būti nešiojamas energijos kaupimo (elektros stoties) tipo įrenginys, skirtas autonominiam elektros energijos tiekimui, arba lygiavertis sprendimas. Baterijos talpa turi būti ne mažesnė kaip 3600 Wh arba lygiavertė.

Baterijos tipas turi būti ličio geležies fosfato (LiFePO₄, LFP) arba kita lygiavertė technologija, užtikrinanti ne mažesnį saugumą, ilgaamžiškumą ir eksploatacines savybes. Baterijos tarnavimo ciklų skaičius turi būti ne mažesnis kaip 3500 ciklų, išlaikant ne mažiau kaip 80 % pradinės talpos, arba lygiavertis. Jei nustatomas didesnis ciklų skaičiaus reikalavimas, pirkimo vykdytojas turi turėti objektyvų ir dokumentais pagrįstą tokio reikalavimo būtinumą.

Įrenginys turi turėti ne mažiau kaip 4 kintamosios srovės (AC) lizdus (230 V, 50 Hz) arba lygiavertę išėjimų konfigūraciją. Įrenginyje turi būti integruoti šie išėjimai:

USB-A - ne mažiau kaip vienas;

USB-A Fast Charge - ne mažiau kaip vienas;

USB-C - ne mažiau kaip vienas;

12 V nuolatinės srovės (DC) automobilinis lizdas - ne mažiau kaip vienas.

Įrenginys turi palaikyti įkrovimą iš saulės energijos šaltinių.

Įkrovimo galimybės – įrenginys turi būti įkraunamas ne mažiau kaip trimis būdais:

– iš elektros tinklo (AC);

– iš saulės modulių;

– iš automobilio 12 V lizdo.

Įrenginys turi turėti belaidžio ryšio funkcijas (Wi-Fi ir „Bluetooth“) arba lygiavertes, leidžiančias valdyti ir stebėti įrenginio veikimą per mobiliąją programėlę. Įrenginys turi veikti kaip nepertraukiamo maitinimo šaltinis (UPS funkcija) arba turėti lygiavertę funkciją. Tiekėjas turi pateikti gamintojo techninę dokumentaciją, patvirtinančią siūlomo įrenginio atitiktį keliamiems reikalavimams arba jų lygiavertiškumą.



